Formato en os seminarios d'Alcorisa y Zaragoza, fue ordenato mosén en 1966 en Roma por o Papa Pavlo VI, estando destinato en primeras en Getafe (Madrit), a on colaboró en a suya labor a favor d'os pobres d'a suya parroquia con o sindicato clandestín Comisiones Obreras, ta marchar dimpués enta a Republica Dominicana. En estar expulsato d'iste país, marcha enta Colombia, treballando en uno d'os vicos mas pobres de Cartagena de Indias, dica a suya expulsión por o Gubierno colombián, dimpués que s'hese adhibito a la dita Teolochía d'a Liberación. Dentró de nuevo en o país, ista vegata ilegalment, chunto con atros dos sacerdotz, contactando con o Ejército de Liberación Nacional. En 1973, quan morió Manuel Vázquez Castaño, Gregorio Manuel Pérez Martínez esdevenió o maximo dirichent d'o movimiento guerrillero. Morió de malautía en bell puesto no revelato d'as montanyas de Colombia, o 14 de febrero de 1998.